IAB Finland

**IAB Finland** on suomalainen digitaalisen mainonnan ja markkinoinnin toimialajärjestö sekä osa kansainvälistä Interactive Advertising Bureau (**IAB)** -verkostoa. Sen tehtävänä on kehittää digimainonnan yhteisiä käytäntöjä ja standardeja, tuottaa tutkimustietoa sekä toimia digimarkkinan asiantuntijana ja puolueettomana yhteistyöfoorumina Suomessa.

## Historia
Järjestö perustettiin vuonna 2004, kun Verme (Suomen verkkomediayhdistys) liittyi osaksi kansainvälistä IAB-kattojärjestöä ja otti nimekseen IAB Finland. Tavoitteena oli edistää digitaalisen mainonnan kehitystä Suomessa osana kansainvälistä yhteistyötä.

## Toiminta
IAB Finlandin toiminta keskittyy digitaalisen markkinoinnin ja mainonnan kehittämiseen Suomessa. Järjestö toimii alan yhteisenä foorumina, tuottaen tietoa, suosituksia ja koulutusta sekä edustaen toimialaa suhteessa sidosryhmiin. Sen keskeiset toimintamuodot ovat näkyvyys, asiantuntijuus, osaamisen kehittäminen, markkinatiedon tuottaminen ja edunvalvonta.

* **Näkyvyys**
** IAB Finland järjestää tapahtumia, jotka kokoavat yhteen digitaalisen markkinoinnin ja mainonnan tekijöitä, asiantuntijoita ja päättäjiä. Tapahtumien sisällöt rakentuvat pääosin jäsenyritysten hakemusten perusteella, ja jäsenet osallistuvat aktiivisesti alan yhteiseen keskusteluun ja kehittämiseen.
* **Asiantuntijuus**
** Työryhmätoiminta on keskeinen osa IAB Finlandin toimintaa. Työryhmissä kehitetään yhdessä alan suosituksia, oppaita ja toimintamalleja sekä käydään avointa keskustelua digitaalisen markkinoinnin ajankohtaisista teemoista. Työryhmien aihealueita ovat muun muassa retail media, data ja markkinointiteknologia, ohjelmallinen ostaminen, digitaalinen ulkomainonta, tekoäly mainonnassa, somemainonta, video ja gaming, digitaalinen audio ja vastuullinen mainonta. 

* **Osaamisen kehittäminen**
** IAB Finland tarjoaa koulutuksia ja sertifiointeja, joiden tavoitteena on kehittää digitaalisen markkinoinnin osaamista Suomessa. Koulutustarjonta on suunnattu sekä alalle tuleville että kokeneille ammattilaisille. Jäsenyritykset saavat alennuksia maksullisista kursseista, sertifiointiohjelmista ja kansainvälisistä tutkinnoista.

* **Markkinatieto**
** IAB Finland tuottaa ja kokoaa markkinatietoa digimainonnan kehityksestä Suomessa. Työryhmien ja erillishankkeiden kautta kerätty tieto tukee alan päätöksentekoa ja pitkäjänteistä kehitystä. Markkinatietoa tuotetaan muun muassa sosiaalisen median,  digitaalisen ulkomainonnan ja digitaalisen audiomainonnan osa-alueilta yhteistyössä alan toimijoiden kanssa.

* **Vaikuttaminen**
** IAB Finland toimii digitaalisen mainonnan ja markkinoinnin toimialan edunvalvojana Suomessa. Järjestö edustaa jäsenyrityksiään suhteessa viranomaisiin, kaupunkeihin ja muihin sidosryhmiin sekä osallistuu alan pelisääntöjen ja toimintaympäristön kehittämiseen.

## Jäsenyritykset
IAB Finlandin partneriverkosto päivittyy vuosittain. Kumppanuudet tukevat IAB:n tavoitetta kehittää digimainontaa ja digitaalista liiketoimintaa Suomessa entistä läpinäkyvämmin, tuloksellisemmin ja yhteistyölähtöisemmin.

IAB Finlandin partnerit tuovat verkostoon osaamista medioista, mainostajista, toimistoista, teknologian toimijoista ja markkinatutkimuksesta. Partnerit ovat keskeisessä roolissa IAB Finlandin toiminnassa: ne tuovat yhteiseen pöytään asiantuntemusta, markkinanäkemyksiä ja käytännön kokemusta, jotka näkyvät työryhmien työssä, tapahtumissa, julkaisuissa ja ohjeistuksissa.

##### IAB Industry ja Premium partnerit vuonna 2026:

# **Industry Partnerit:**
#* Sanoma Media Finland
#* Alma Media
#* SOK Smart Marketing
#* Bauer Media Outdoor
#* Aller Media
# **Premium Partnerit:**
#* Adnami
#* AudienceProject
#* Bauer Media Audio
#* dentsu
#* Digita
#* Integral Ad Science
#* JCDecaux Finland
#* Outshine
#* Rebl Group
#* RTL AdAlliance
#* Tre Kronor & NORR3
#* Vend
#* YOC

## Johtohenkilöitä

* Anni Lintula , toiminnanjohtaja 2025–

* Pasi Raassina , toiminnanjohtaja 2019–2025

* Birgitta Takala , toiminnanjohtaja 2006–2019

## Hallitus
IAB Finland ry:n hallitus valitaan vuosittain marraskuussa pidettävässä vuosikokouksessa. Hallitus koostuu medioiden, mainostajien ja palveluntarjoajien edustajista niin, että kutakin voi olla enintään kuusi ja vähintään kaksi samassa hallituksessa. Hallituksen jäsenet valitaan aina kahdeksi vuodeksi niin, että puolet hallituksesta on erovuorossa.

IAB:n jäsenistöön kuuluu muun muassa mainostajia, julkaisijoita, mediatoimistoja, tutkimuslaitoksia, luovia toimistoja, mainosverkostoja sekä analytiikkapalveluja tarjoavia yrityksiä.

###### IAB Finland ry:n hallitus 2026

* Adform Software Finland (Jenni Korhonen)
* Alma Media (Johanna Vartiainen)
* Bauer Media Outdoor (Lassi Tolonen)
* Dagmar (Antti Kallio)
* Elisa (Niklas Tverin)
* Posti (Veera Mäkelä)
* Relevant Digital (Petri Kokkonen)
* Sanoma (Minna Kruhse)
* SOK Smart Marketing (Jukka Veteläinen)
* Veikkaus (Saara Pekkonen)
* Aller Media Nordic, Hannaleena Koskinen
* Kantar Media Finland, Pami Bergman

## Ulkoiset linkit

* IAB Finland Official site
* IAB Official site
* IAB Europe Official site

## Lähteet